১৯৭২–১৯৭৫ বাংলাদেশে কমিউনিস্ট বিদ্রোহ
১৯৭২–১৯৭৫ বাংলাদেশে কমিউনিস্ট বিদ্রোহ বলতে বাংলাদেশের স্বাধীনতার পরবর্তী ১৯৭২-১৯৭৫ সময়কে বোঝায় যখন বামপন্থী বিদ্রোহী বিশেষত গণবাহিনী শেখ মুজিবুর রহমানের সরকারের বিরুদ্ধে লড়াই করেছিল। সরকার জাতীয় রক্ষী বাহিনী গঠনের মাধ্যমে এতে সাড়া দেয়, যা সাধারণ জনগণের বিরুদ্ধে ক্র্যাকডাউন শুরু করে। এই বাহিনী রাজনৈতিক হত্যাসহ মানবাধিকার লঙ্ঘনের অসংখ্য অভিযোগে জড়িত হয়ে পড়ে, যার মধ্যে ডেথ স্কোয়াডদের দ্বারা গুলি চালানো, জোরপূর্বক গুম এবং ধর্ষণ ইত্যাদি বর্বরোচিত কর্মকাণ্ডও জড়িত ছিল।